**210208**

**Мартин Бернхэм**

**«*Себебі Мәсіх — менің өмірім, ал өлім мен үшін ұтыспен тең.»***

***(Філіп. 1:21)***

Мартин Бернхэм ұшқыш ретінде өлімді бірнеше рет алдай алған адам болған. Бір кездері Минданаоның үстінен ұшып бара жатты, кенеттен, ұшағының қозғалтқышы дұрыс жұмыс істей бастады. Ол әйелі Гарсиямен радио арқылы байланысып: «Мен бұрылып, мүмкіндігінше биікке көтерілемін» - деді. Қозғалтқыш толығымен өшіп қалған кезде, ол мінажат ете отырып, аэродромды іздей бастады. Оның ағасы Даг былай деп айтқан еді: «Аман-есен ұшақты жерге қондыра алуы үшін, биіктігі дәл жеткілікті болды». Сөйтіп, ол үйге аман-есен жетті.

Мартин Бернхэм үшін - Әбу Саяф партизандарының қолынан босатылуын сұрап әлемдегі миллиондаған адамдар мінажат еткен, сол себепті оның есімі көптеген адамдарға белгілі. Ол 2001 жылдың 27 мамырында әйелі Гарсиямен бірге тұтқынға алынды. Он үш ай бойы Мартин, оның әйелі Гарсия және тағы екі миссионер тұтқында болды. Сіз бұл оқиғаны білесіз. Бірақ көпшіліктің түсінбейтіні - Құдайдың көптеген мәсіхшілердің мінажатына жауап бермеуді таңдағаны. Ол, тек Гарсияның өмірін ғана емес, Мартинді де құтқарудың орнына, оны үйге, аспанға алып кетті. Миллиондаған адамдар оның босатылуы үшін мінажат етті емес пе?

Құдай мінажатқа біздің қалауымызша жауап берді ме, әлде Өзі қалаған жолмен жауап берді ме? Құдай Мартинді осы сынақ арқылы үйге шақырып жатқанын Мартин сезгендей болды. Мұны алдын-ала болжау немесе Құдай Рухының куәлігі деп атаймыз ба, кейбір жағдайларда бұл Оның балаларына өздерін күтіп тұрған нәрсеге дайындалуға көмектеседі. Тұтқында болған соңғы апталарында Мартин өзінің үш баласына - он бес жасар Закқа жеке, жүрекжарды хаттар жазды. Ол Гарсияға хаттарды үйге келгеннен кейін балаларға бер деп айтты. Бұл хаттарда ол өзінің балалық шағының көп бөлігі туралы және олар есейгенде есте сақтау керек нәрселер туралы жазды.